Farg’ona shahar hokimining

2016 yil 2 iyun kungi

№ 673 qarori

**Farg’ona shahar avtomobil** **yo'llaridan foydalanish**

**tartibini tasdiqlash to'g’risida.**

      O'zbekiston Respublikasining “Avtomobil yo'llari to'qrisida”gi Qonunining 20-moddasiga (O'zbekiston Respublikasi qonun hujjatlari to'plami, 2007 yil, 40-son, 410-modda) hamda O'zbekiston Respublikasi Vazirlar Mahkamasining 2010 yil 5 avgustdagi 169-sonli “O'zbekiston Respublikasining umumiy foydalanishdagi avtomobil yo'llari ro'yhatini tasdiqlash to'g’risida”gi qaroriga (O'zbekiston Respublikasi qonun hujjatlari to'plami, 2010 yil, 32-son, 270-modda) asosan hamda shahar aholi punktlari ko'chalarini, shuningdek xo'jaliklararo qishloq avtomobil yo'llarini ta'mirlash manzilli ro'yhatlarini shakllantirish hamda harajatlarini mahalliy byudjet mablag’lari hisobidan moliyalashtirish (to'lovlarni amalga oshirish) tartibi bo'yicha Nizom (ro'yhat raqami 1808, 2008 yil 16 may) (O'zbekiston Respublikasi qonun hujjatlari to'plami, 2008 yil, 20-21-son, 181-modda) ijrosini ta'minlash ma?sadida, O'zbekiston Respublikasi “Ma?alliy Davlat hokimiyati to'g’risida”gi qonunining 6,25-moddalarini qo'llab,

**QA R O R  Q I L A M A N :**

1. Farg’ona viloyati hokimining 2015 yil 19 martdagi 82-son “Mahalliy Davlat hokimiyati organlarining havolaki normalarini amalga oshirishga qaratilgan normativ-huquqiy va boshqa hujjatlarni ishlab chiqish rejalarini tasdiqlash to'g’risida”gi qarori ijro uchun qabul qilinsin.

2. Farg’ona shahar avtomobil yo'llaridan foydalanish tartibi 1-ilovaga muvofiq, shaharning umumiy avtomobil yo'llari hisobi 2-ilovaga muvofiq tasdiqlansin.

3. Shahar Ichki ishlar bo'limi Yo'l harakati xavfsizligi guruhi (E.Boltaboev)ga shahar hududidagi barcha toifadagi avtomobil yo'llarini loyihalash, qurish va rekonstruksiya qilish ishlarini amalga oshirilishida belgilangan tartibda davlat ekspertizasidan o'tkazilishini nazorat qilish vazifasi topshirilsin.

4. Shahar hududidan o'tgan avtomobil yo'llarida harakat xavfsizligini ta'minlash maqsadida tezlik belgisini o'rnatilishi shahar hokimning qarori asosida amalga oshirilsin.

5. Shahar Arxitektura va qurilish boshqarmasi (B.Tursunov)ga ajratilgan mintaqalarda muhandislik kommunikatsiyalarini qurish va mavjud inshootlarni rekonstruksiya qilish loyihalari ishlab chiqish va tatbiq etishda, avtomobil yo'li tegishli bo'lgan yuridik va jismoniy shaxslar bilan kelishishni tashkil etish vazifasi yuklatilsin.

6. Mazkur qaror “Farg’ona tongi” gazetasida rasman e'lon qilinsin hamda shahar hokimligining rasmiy veb-saytiga joylashtirilsin.

7. Belgilansinki, mazkur qaror rasmiy e'lon qilingan kundan e'tiboran kuchga kiradi.

8. Ushbu qarorning bajarilishini nazorat qilish shahar hokimining birinchi o'rinbosari A.Karimberdiev zimmasiga yuklatilsin.

**Shahar hokimi                                                                  D.Rahmatov**